《齐天乐 其四》
元代·邵亨贞

碧梧庭院秋声早，愔愔暮天云影。雨送凉蝉，风欺倦翼，络纬犹啼金井。

疏窗弄暝。正犀押帘垂，画屏灯冷。节序依然，旅怀长是叹流景。

旧家园苑废久，岁寒松桂在，清事谁领。待月幽轩，寻凉小舰，断梦有时提省。

乘槎路迥。便逸兴相牵，倦涂难骋。甚日归来，傍湖耕二顷。

作者简介：邵亨贞(1309～1401) 元代文学家。字复孺，号清溪。云间（今上海松江）人。曾任松江训导。邵亨贞生当元、明之际，入明后生活近30年。终于儒官，足迹不出乡里。著有《野处集》4卷、《蚁术诗选》1卷、《蚁术词选》4卷。